Diari Oficial de la Generalitat Valenciana


Sumari del DOGV 4144, del 10-12-2001 (2001/11174)

ORDRE de 23 de novembre de 2001, de la Conselleria d'Agricultura, Pesca i Alimentació, per la qual es modifica l'Ordre de 22 de desembre de 1998 (DOGV núm. 3.403, de 30.12.1998), per la qual es regulen subvencions a la subscripció d'assegurances agràries compreses en els plans anuals d'assegurances agràries combinades.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4144

Data del DOGV
:   10-12-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/11004


Data del document
:   23-11-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * segur agrícola
    * ajuda a l'agricultura

ORDRE de 23 de novembre de 2001, de la Conselleria d'Agricultura, Pesca i Alimentació, per la qual es modifica l'Ordre de 22 de desembre de 1998 (DOGV núm. 3.403, de 30.12.1998), per la qual es regulen subvencions a la subscripció d'assegurances agràries compreses en els plans anuals d'assegurances agràries combinades. [2001/X11863]
  
En l'Ordre de 22 de desembre de 1998, de la Conselleria d'Agricultura, Pesca i Alimentació, es regulen les ajudes per incentivar la subscripció d'assegurances agràries combinades compreses en els plans anuals d'assegurances agràries que aprova anualment el Ministeri d'Agricultura, Pesca i Alimentació, i s'hi estableixen els percentatges de subvenció que sobre la concessió de l'Entidad Estatal de Seguros Agrarios (ENESA) correspon efectuar a la Conselleria d'Agricultura, Pesca i Alimentació.
  
En el pla d'assegurances agràries de 1999 es va introduir, per primera vegada, la línia de subscripció d'assegurances per a la cobertura de danys per pixat en determinades varietats de mandarina a la Comunitat Valenciana, i la Conselleria d'Agricultura, Pesca i Alimentació havia establit, mitjançant l'Ordre de 18 de novembre de 1999, la modificació de l'esmentada Ordre de 22 de desembre de 1998, per mitjà de la qual s'establia una subvenció addicional del 10% per a la subscripció de pòlisses de l'assegurança del pixat subscrites en el pla d'assegurances agràries de 1999.
  
Atesa la resposta favorable del sector i la necessitat de consolidar i ampliar la contractació d'aquesta línia d'assegurances, es considera necessari que la subvenció addicional establida per als plans 1999 i 2000 tinga continuïtat en els futurs plans anuals d'assegurances agràries combinades.
  
Atés tot allò que s'ha exposat adés, atesa la proposta de la Direcció General de Producció Agrària i fent ús de les atribucions conferides per mitjà de l'article 35 de la Llei de Govern Valencià,
  
ORDENE
  
Article únic
  
Es modifica la lletra F de l'article 4, apartat 1, que queda de la manera següent:
  
?f) El 10% com a subvenció addicional, compatible amb les dels apartats anteriors, per a les pòlisses subscrites per a l'assegurança del pixat, en el pla anual d'assegurances de cada anualitat?.
  
Aquesta subvenció no es descomptarà del cost brut de l'assegurança, sinó que se sol·licitarà a part a la Conselleria d'Agricultura, Pesca i Alimentació, adjuntant-hi una còpia de la pòlissa subscrita. El termini de presentació de sol·licituds finalitzarà 20 dies després de l'acabament del termini de subscripció de l'assegurança.
  
DISPOSICIÓ TRANSITÒRIA
  
Primera
  
Aquesta ordre serà d'aplicació a les organitzacions de productors que hagen subscrit l'assegurança del pixat dins del pla anual d'assegurances agràries combinades de 2001. El termini de presentació de sol·licituds serà de 30 dies naturals des de l'endemà de la publicació d'aquesta ordre.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 23 de novembre de 2001
  
La consellera d'Agricultura, Pesca i Alimentació